हिंदी ओलंपियाड फाउंडेशन
हिंदी ओलंपियाड फाउंडेशन दिल्ली सरकार, भारत द्वारा पंजीकृत एक शैक्षिक, सामाजिक और गैर-लाभकारी संस्था है। हिंदी ओलंपियाड फाउंडेशन का उद्देश्य राष्ट्रीय और अंतर्राष्ट्रीय स्तर पर हिन्दी भाषा को समृद्ध बनाना है। हिंदी ओलंपियाड फाउंडेशन विगत कुछ वर्षों से अंतर्राष्ट्रीय स्तर पर हिन्दी विषय पर आधारित परीक्षा का आयोजन सफलतापूर्वक कर रहा है। हिंदी भाषा के सरल, सुगम और वैज्ञानिक रूप को छात्रों तक पहुँचाने में हिंदी ओलंपियाड फाउंडेशन निरन्तर प्रयासरत है। इसका उद्देश्य छात्रों की हिंदी व्याकरण के प्रति रूचि जागृत करने के साथ-साथ उनकी बौद्धिक क्षमता को निखारने के लिए मानक भाषा का ज्ञान प्रदान करना भी है।